LEES IN Afrikaans Albanees Amharies Arabies Armeens Armeens (Wes) Azerbeidjans Azerbeidjans (Cyrillies) Basjkiers Baskies Bassa (Kameroen) Batak (Toba) Bislama Boulou Brasiliaanse Gebaretaal Bulgaars Cebuano Chavacano Chichewa Chin (Hakha) Chitonga Chitumbuka Chol Cibemba Deens Duits Efik Engels Esties Ewe Fante Faroëes Fidjiaans Fins Frans Ga Galisies Georgies Grieks Guarani Gun Hausa Haïtiaanse Kreools Hebreeus Hiligaynon Hongaars Iban Ibo Iloko Indonesies Italiaans Japannees Javaans Joroeba Kabiels Kabiye Kachin Kambodjaans Kantonnese Chinees (Tradisioneel) Kantonnese Chinees (Vereenvoudig) Katalaans Kazaks Kimbundu Kinyarwanda Kirgisies Kirundi Koreaans Kroaties Lingala Litaus Malabaars Maleis Malgassies Maltees Mam Mandarynse Chinees (Tradisioneel) Mandarynse Chinees (Vereenvoudig) Masedonies Mazateeks (Huautla) Mianmees Nahuatl (Huasteeks) Nahuatl (Noord-Puebla) Nahuatl (Sentraal) Nederlands Nepalees Ngabere Nias Noors Nzema Oeigoers (Cyrillies) Oekraïens Oerdoe Oromo Pandjabi Pangasinaans Papiamentoe (Curaçao) Persies Pools Portugees Portugees (Portugal) Quechua (Cuzco) Rarotongaans Roemeens Russies Russiese Gebaretaal Salomonseilandse Pidgin Sepedi Serwies Serwies (Romeins) Shona Singalees Slowaaks Sloweens Spaans Spaanse Gebaretaal Sunda Swahili Sweeds Tadjikistans Tagalog Tahitiaans Tankarana Taraskies Tataars Teloegoe Tetun Dili Thai Tigrinya Tiv Tojolabal Tongaans Totonaken Tsjeggies Tsonga Tswana Turkmeens Turks Tzeltal Tzotzil Valenciaans Venda Vezo Viëtnamees Wallies Xhosa Zapoteeks (Lachiguiri) Zapoteeks (Landengte) Zulu
Jehovah se Getuies glo dat die beginsels en opdragte in die Bybel ons kan help om besluite te neem wat God gelukkig sal maak én ons tot voordeel sal strek (Jesaja 48:17, 18). Hierdie beginsels en opdragte kom nie van ons af nie, maar ons lewe daarvolgens. Kyk hoe party daarvan ’n persoon kan help wat met iemand van die teenoorgestelde geslag wil uitgaan. *
Die huwelik is ’n permanente verbintenis (Matteus 19:6). Om met iemand uit te gaan, word deur Jehovah se Getuies as ’n stap tot die huwelik beskou, en daarom is dit vir ons ’n ernstige saak.
Slegs mense wat oud genoeg is om te trou, mag met mekaar uitgaan. Hulle is “verby die bloei van die jeug”, oftewel verby die tyd wanneer seksuele begeertes die sterkste is.—1 Korintiërs 7:36.
Diegene wat met mekaar uitgaan, moet vry wees om te trou. Party mense wat wetlik geskei is, is volgens God nie vry om weer te trou nie, aangesien sy standaarde bepaal dat seksuele onsedelikheid die enigste geldige rede vir egskeiding is.—Matteus 19:9.
Christene wat wil trou, word beveel om slegs ’n medegelowige as ’n huweliksmaat te kies (1 Korintiërs 7:39). Volgens Jehovah se Getuies verwys hierdie bevel nie net na ’n persoon wat ons oortuigings respekteer nie, maar na iemand wat as ’n gedoopte Getuie dieselfde oortuigings as ons het en daarvolgens lewe (2 Korintiërs 6:14). God het sy aanbidders nog altyd beveel om slegs met iemand van dieselfde geloof te trou (Genesis 24:3; Maleagi 2:11). Hierdie opdrag is ook prakties, soos hedendaagse navorsers bevind het. *
Kinders moet gehoorsaam wees aan hulle ouers (Spreuke 1:8; Kolossense 3:20). As kinders nog by die huis woon, sluit hierdie bevel in dat hulle hulle ouers se besluite moet gehoorsaam wanneer hulle met iemand wil uitgaan. Dit sluit moontlik die ouderdom in waarop ’n seun of dogter met iemand mag begin uitgaan en watter bedrywighede toegelaat sal word.
In ooreenstemming met die Bybel se riglyne kies Getuies self of hulle met iemand wil uitgaan en met wie. Dit stem ooreen met die beginsel: “Elkeen sal sy eie vrag [van verantwoordelikheid] dra” (Galasiërs 6:5). Tog besluit baie wyslik om raad te vra by volwasse Getuies wat hulle belange op die hart dra.—Spreuke 1:5.
Baie gebruike wat algemeen is onder paartjies wat uitgaan, is in werklikheid ernstige sondes. Die Bybel beveel ons byvoorbeeld om seksuele onsedelikheid te vermy. Dit verwys nie net na geslagsomgang nie, maar ook na ander onrein dade tussen ongetroudes, soos om aan ’n ander persoon se geslagsorgane te vat of om orale of anale seks te hê (1 Korintiërs 6:9-11). Selfs gedrag wat passie opwek sonder om oor te gaan na voorhuwelikse seks, is “onreinheid” wat God mishaag (Galasiërs 5:19-21). Onsedelike gesprekke wat uit “onwelvoeglike praatjies” bestaan, word ook in die Bybel veroordeel.—Kolossense 3:8.
Die hart, of die innerlike mens, is bedrieglik (Jeremia 17:9). Dit kan ’n persoon beweeg om dinge te doen wat hy weet verkeerd is. Om te verhoed dat hulle harte hulle mislei, moet paartjies wat uitgaan, nie alleen wees in ’n situasie wat hulle in die versoeking kan bring nie. Hulle sal dalk besluit om redelike voorsorgmaatreëls te tref soos om in die geselskap van ’n groep voorbeeldige vriende of ’n gepaste chaperone te bly (Spreuke 28:26). Ongetroude Christene wat ’n huweliksmaat soek, besef hoe gevaarlik dit is om aanlyn met iemand uit te gaan, veral weens die gevare wat dit inhou om ’n verhouding aan te knoop met ’n persoon van wie hulle baie min weet.—Psalm 26:4.
^ par. 2 Om met iemand uit te gaan, is deel van party kulture, maar nie van ander nie. Die Bybel sê nie dat ons dit moet doen of dat dit die enigste manier is om ’n huweliksmaat te vind nie.
^ par. 6 ’n Artikel in die tydskrif Marriage & Family Review het byvoorbeeld gesê dat “drie kwalitatiewe studies van lang huwelike te kenne gegee het dat ooreenkomste in godsdienstige oriëntasie, geloof en godsdiensoortuigings sleutelfaktore in lang huwelike (25-50+ jaar) is.”—Jaargang 38, nommer 1, bladsy 88 (2005).
Wat beteken dit om met iemand uit te gaan?
Om met iemand uit te gaan, sluit enige sosiale bedrywigheid in waartydens twee mense romantiese belangstelling in mekaar toon. Dit kan plaasvind in ’n groep of wanneer hulle alleen is, in die openbaar of in die geheim en van aangesig tot aangesig, oor die foon of deur middel van teksboodskappe. Jehovah se Getuies beskou dit nie as vermaak nie, maar as ’n vorm van hofmakery, ’n ernstige stap tot die huwelik.
Afsprake en verhoudings Die huwelik en die gesin Algemene vrae oor Jehovah se Getuies
Kyk na vier vrae wat jou kan help besluit of jy gereed is om met iemand te begin uitgaan.
Laat die Bybel egskeiding toe?